CELEX: C2005/115/66
Language: da
Date: 2005-05-14 00:00:00
Title: Sag T-125/05: Sag anlagt den 18. marts 2005 af Umwelt- und Ingenieurtechnik GmbH Dresden mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/37
            
         Sag anlagt den 18. marts 2005 af Umwelt- und Ingenieurtechnik GmbH Dresden mod Kommissionen for De Europæiske Fællesskaber
   (Sag T-125/05)
   (2005/C 115/66)
   Processprog: tysk
   Ved De Europæiske Fællesskabers Ret i Første Instans er der den 18. marts 2005 anlagt sag mod Kommissionen for De Europæiske Fællesskaber af Umwelt- und Ingenieurtechnik GmbH Dresden, Dresden (Tyskland), ved Rechtsanwalt H. Robl.
   Sagsøgeren har nedlagt følgende påstande:
   
               —
            
            
               Kommissionens beslutning af 23. december 2004 om ikke at tildele sagsøgeren kontrakten annulleres.
            
         
               —
            
            
               Kommissionens beslutning af 23. december 2004 om tildeling af kontrakten til All Trade S.r.l annulleres.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Kommissionens beslutning af 23. december 2004 om afslag på at tildele sagsøgeren den offentlige kontrakt med nr. AIDCO/A6/FP/Co/2004/D/45370, aftale nr. 90-127, i forbindelse med udbudsproceduren »Projekt vedrørende forbedring af kernekraftværket i det sydlige Ukraine — Parti 2«, der vedrører indførelse af et intelligent system for styring af vandkvaliteten i Kernekraftværk Sydukraine, og den samtidig hermed meddelte beslutning om at tildele konkurrenten All Trade S.r.l denne kontrakt.
   Sagsøgeren har gjort gældende, at Kommissionen:
   
               —
            
            
               fejlagtigt har fastslået, at sagsøgerens tilbud ikke opfyldte punkt 2.2.6 i de tekniske specifikationer, selv om samtlige de af sagsøgeren tilbudte ydelser var fuldt tilstrækkelige, hvilket var underbygget med referencer,
            
         
               —
            
            
               fejlagtigt har anført, at sagsøgeren på grund af utilstrækkelige redegørelser og oplysninger ikke har opfyldt punkt 2.3.1 og 2.3.4 i de tekniske specifikationer, selv om sagsøgeren havde afgivet omfattende og udtømmende redegørelser, og
            
         
               —
            
            
               har handlet i strid med sin pligt til oplysning af sagen og de regler, som gælder for dens skønsudøvelse.
            
         Sagsøgeren har endvidere gjort gældende, at Kommissionen i forbindelse med bedømmelsen af de tilbudte priser med urette og i strid med det i udbudsbetingelsernes punkt 1.3 anførte udelukkende har taget hensyn til det tilbudte basispris og dermed har ladet de afgivne priser på reservedele og service ude af betragtning, selv om disse var relevante.
   Endelig har sagsøgeren gjort gældende, at konkurrenten All Trade S.r.l. ikke kan sikre en vellykket gennemførelse af det omhandlede projekt, hverken med hensyn til fagligt dækningsområde, økonomisk kapacitet eller teknisk erfaring.